จัดกลยุทธ์ลงทุนวันนี้! โบรกฯ แนะ 13 หุ้นเด่นมีปัจจัยบวกเฉพาะตัว
จัดกลยุทธ์การลงทุนวันนี้! โบรกฯ แนะ 13 หุ้นเด่นมีปัจจัยบวกเฉพาะตัว นำโดย AOT, THAI, AAV, BA, NOK, MINT, ERW, SPA, BCH, VIBHA, MTLS, SAWAD และ TK
9 ต.ค. 2560

บล.กรุงศรี ระบุว่า คาด SET Index จะเคลื่อนไหวผันผวนในกรอบ 1,690-1,700 จุด เพื่อเป็นการสร้างฐานหลังจากที่ดัชนียังขาดกลุ่มนำตลาด โดยกลุ่มพลังงานถูกกดดันจากราคาน้ำมันดิบที่ลดลงแรงหลังจากที่รัสเซียออกมาปฏิเสธข่าวการขยายเวลาลดกำลังการผลิต ขณะที่กลุ่มธนาคารแม้จะเริ่มประกาศงบ 3Q17 ตั้งแต่สัปดาห์นี้ไปจนถึงสัปดาห์หน้าแต่ผลประกอบการโดยรวมยังไม่โดดเด่น
สำหรับกลยุทธ์การลงทุนวันนี้ : Selective Buy เน้นกลุ่มที่มีปัจจัยบวกเฉพาะตัว อาทิ กลุ่มธุรกิจการบิน AOT THAI AAV BA NOK ได้ประโยชน์จากข่าว ICAO ประกาศปลดธงแดงให้กับธุรกิจการบินของไทย และยังเป็นบวกทางอ้อมต่อธุรกิจท่องเที่ยว MINT ERW SPA นอกนั้นเน้นหุ้นงบไตรมาส 3/60 จะออกมาดี อาทิ กลุ่มโรงพยาบาล BCH และ VIBHA และ ไฟแนนซ์ MTLS SAWAD และ TK